
 CONTRACT 
de închiriere a suprafeţelor de pajişti aflate în domeniul privat al 
Comunei VĂRBILĂU

Încheiat astăzi .........................

	I. Părţile contractante 
1. Între Comuna VĂRBILĂU, cu sediul în sat VĂRBILĂU, F.N., Centrul Civic, județul Prahova, telefon: 0244/244091, e-mail: primar@primaria-varbilau.ro, având codul de înregistrare fiscală 2844197,  cont _________________________, deschis la Trezoreria ________________, reprezentat legal prin primar Cărbunaru Mihail-Vasile, în calitate de locator, şi:
 
	2. ................................................................................, cu exploataţia în localitatea ..........................................., str. ............................ nr. ......., bl. ..........., sc. ........., et. .........., ap. ......, judeţul .................., având CNP/CUI ..................................., nr. din Registrul naţional al exploataţiilor (RNE) ...................../.............../..........., contul nr. .............................................., deschis la ............................................, telefon ............................., fax .............................., e-mail........................., reprezentată prin .............................................., cu funcţia de .................................., în calitate de locatar, 
la data de ...................................., la sediul locatorului ………………………………..…… , str. ……………………………………..,nr………………., în temeiul prevederilor Codului civil, al prevederilor Ordonanţei de Urgenţă nr. 57/2019 privind Codul administrativ, cu modificările şi completările ulterioare, precum şi al Hotărârii Consiliului local VĂRBILĂU nr. ……… de aprobare a închirierii prin atribuire directă/licitaţie publică, s-a încheiat prezentul contract de închiriere. 
 *) În cazul formei asociative se completează de către reprezentantul legal al acesteia cu datele exploataţiilor membrilor formei asociative.

	II. Obiectul contractului 
	1. Obiectul prezentului contract îl constituie închirierea pajiştii aflate în domeniul privat al comunei VĂRBILĂU  pentru păşunatul unui număr de ........... animale din specia ..............................., situată în blocul fizic…….,tarlaua ........., parcela………….. în suprafaţă de ..............ha, identificată prin număr cadastral ................., aşa cum rezultă din anexa care face parte din prezentul contract. 
	2. Predarea-primirea obiectului închirierii se efectuează pe bază de proces-verbal în termen de 5 zile de la data semnării contractului, proces-verbal care devine anexă la contract. 
	3. Categoriile de bunuri ce vor fi utilizate de locatar în derularea închirierii sunt următoarele: 
a) 	Bunuri de retur – sunt bunurile care revin pe deplin drept, gratuit şi libere de orice sarcini locatorului, la ȋncetarea contractului de ȋnchiriere. Sunt bunuri de retur, bunurile care fac obiectul ȋnchirierii-păşunea;
b) Bunuri de preluare – sunt bunurile care la expirarea contractului revin locatorului – construcţiile, dacă este cazul;
c)  Bunuri proprii – sunt bunurile care la ȋncetarea contractului de ȋnchiriere, rămân ȋn proprietatea locatarului. Sunt bunuri proprii bunurile care au aparţinut locatarului şi au fost utilizate de către acesta pe toată durata ȋnchirierii-utilaje, unelte, etc.
	4. La încetarea contractului de închiriere din orice cauză, bunurile prevăzute la pct. 3. lit. a) se vor repartiza potrivit destinaţiilor arătate la acest punct, locatarul fiind obligat să restituie, în deplină proprietate, liber de orice sarcină, bunul închiriat. 
	5. Obiectivele locatorului sunt: 
	a) menținerea suprafeței de pajişte;
b) realizarea păşunatului rațional pe grupe de animale şi pe tarlale, cu scopul menținerii calității covorului vegetal;
c) creşterea producției de masă verde pe ha pajişte;
d) folosirea şi exploatarea pajiştilor cu respectarea bunelor condiţii agricole şi de mediu;
e) punerea în valoare a pajiştilor şi folosirea eficientă a acestora.

	III. Durata contractului 
	1. Durata închirierii este de 10 ani, începând cu data de .............................. şi până la data ................... inclusiv, conform prevederilor art. 9 alin. (2) din Ordonanţa de urgenţă a Guvernului nr. 34/2013, privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, aprobată cu modificări şi completări prin legea 86/2014, cu modificările şi completările ulterioare, cu respectarea perioadei de păşunat, respectiv 15 mai - 30 octombrie a fiecărui an. 
2. Contractul poate fi prelungit, cu acordul părților, prin act adițional, în baza hotărârii consiliului local, pe o perioadă de cel mult jumătate din perioada inițială.

	IV. Preţul închirierii 
	1. Preţul închirierii este de………lei/ha/an, stabilit cu respectarea condiţiilor art. 6 alin. (3) şi (4) din Normele metodologice pentru aplicarea prevederilor Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, aprobate prin Hotărârea Guvernului nr. 1064/2013, cu modificările şi completările ulterioare, chiria totală anuală (nr. ha x preț/ha) fiind în valoare de ..................... lei.
2. Chiria va fi indexată anual cu rata inflației din anul precedent, comunicată de Institutul Național de Statistică.
3. Suma totală prevăzută la pct. 1 și actualizată cu rata anuală a inflației prevăzută la pct. 2 va fi plătită prin ordin de plată în contul comunei VĂRBILĂU _________________________, deschis la Trezoreria _______________________, sau în numerar la casieria unității administrativ-teritoriale.
4. Plata chiriei se face în două tranşe: 30% până la data de 30 iunie şi 70% până la data de 30 septembrie. 
5. Întârzierea la plată a chiriei se penalizează cu 0,1% din cuantumul chiriei datorate pentru fiecare zi de întârziere, cuantum ce nu se va modifica pe parcursul derulării contractului.
6. Neplata chiriei până la încheierea anului calendaristic conduce la rezilierea contractului.

V. Drepturile şi obligaţiile părţilor 
	1. Drepturile locatarului: 
	- să exploateze în mod direct, pe riscul şi pe răspunderea sa pajiştile care fac obiectul contractului de închiriere. 
	2. Drepturile locatorului: 
	a) să inspecteze suprafețele de pajiști închiriate, verificând respectarea obligațiilor asumate de locatar. Verificarea se va efectua numai cu notificarea prealabilă a locatarului, cu cel puțin două zile înainte de momentul desfăşurării inspecției;
	b) să predea pajiştea locatarului, indicându-i limitele, precum şi inventarul existent, pe baza de proces-verbal;
	c) să solicite utilizatorului situaţia lucrărilor realizate, cu valoarea exactă a acestora şi devizul aferent, conform legislaţiei în vigoare;
	d) să îşi dea acordul de principiu pentru lucrările ce urmează a fi executate de locatar pe pajişte;
	e) sa participe la recepţionarea lucrărilor executate de către locatar pe pajişte si sa confirme prin semnătură executarea acestora.                          
	3. Obligaţiile locatarului: 
	a) să asigure exploatarea eficace în regim de continuitate şi de permanență a pajiştilor ce fac obiectul prezentului contract;
b) să aplice pe fiecare parcelă acţiunile tehnice cuprinse în Amenajamentul Pastoral ce va constitui anexă la contractul de închiriere;
c) să nu subînchirieze bunurile care fac obiectul prezentului contract. Subînchirierea totală sau parţială este interzisă, sub sancţiunea nulităţii absolute; 
	d) să plătească chiria la termenul stabilit; 
e) să respecte limitele de încărcătură de animale/ha, respectiv minimă 0,3 UVM/ha şi maximă 1 UVM/ha, prezentând în acest sens în fiecare an, o Declaraţie pe propria răspundere privind efectivul anual de animale scoase la păşunat, declaraţie ce va fi depusă la registratura Primăriei comunei VĂRBILĂU până cel târziu ȋn data de 01 februarie a anului respectiv. Dacă din datele prezentate în declaraţie reiese că nu este respectată încărcătura minimă de 0,3 UVM/ha sau încărcătura maximă de 1 UVM/ha, pentru lotul respectiv şi dacă nu se respectă termenul limită de depunere a declaraţiei, atunci contractul se reziliază de drept;
	f) să comunice în scris primăriei, în termen de 5 zile de la vânzarea animalelor sau a unora dintre acestea, în vederea verificării respectării încărcăturii minime de 0,3 UVM/ha în toate zilele perioadei de păşunat; 
g) să păşuneze animalele exclusiv pe terenul închiriat; 
h) să practice un păşunat raţional pe grupe de animale şi pe tarlale; 
	i) să introducă animalele la păşunat numai în perioada de păşunat stabilită; 
j) să nu introducă animalele la păşunat în cazul excesului de umiditate a pajiştii; 
	k) să realizeze anual, pe cheltuiala sa, lucrări de eliminare a vegetaţiei invazive sau nefolositoare, de eliminare a buruienilor toxice şi a excesului de apă și lucrări de fertilizare;
l) să respecte bunele condiţii agricole şi de mediu, în conformitate cu prevederile legale în vigoare; 
m) să restituie locatorului, în deplină proprietate, bunurile de retur, în mod gratuit şi libere de orice sarcini, la încetarea contractului de închiriere prin ajungere la termen; 
	n) să restituie locatorului suprafaţa de pajişte ce face obiectul prezentului contract în condiţii cel puţin egale cu cele de la momentul încheierii contractului; 
o) să plătească anual impozitul pe terenul care face obiectul contractului de închiriere conform Codului fiscal si a hotărârilor consiliului Local privind stabilirea taxelor si impozitelor locale;
	p) la data semnării contractului locatarul va constitui o garanţie de exploatare în bune condiţii a pajiştilor, în cuantum de 30% din valoarea chiriei anuale,  în valoare de….......…..
q) să nu crească  la stână sau pe lângă stână porci sau păsări, pentru a evita degradarea terenului;
r) să obţină autorizaţiile şi/sau avizele necesare în vederea desfăşurării activităţii pentru care se închiriază terenurile şi să respecte condiţiile impuse prin acordarea avizelor;
s) să suporte toate cheltuielile cu privire la îndeplinirea contractului de închiriere, precum şi alte cheltuieli – taxe, impozite, cheltuieli ocazionale de obţinere a unor avize şi acorduri;
ș) să respecte toate legile în vigoare cu privire la obiectul închirierii şi să ţină cont de Strategia privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung, aprobată prin Ordinul Ministrului Agriculturii, Alimentaţiei şi Pădurilor şi al Ministrului Administraţiei Publice nr. 226/235/2003, Ordinul 541/2009 pentru modificarea şi completarea Strategiei privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung a Proiectului de amenajament pastoral al UAT VĂRBILĂU;
t) să nu utilizeze ȋn alte scopuri subvenţia acordată pentru lucrări de ȋmbunătăţire şi ȋntreţinere a pajiştilor ȋn scopul menţinerii potenţialului productiv al păşunilor (fapt ce constituie infracţiune);
ț) să nu schimbe destinaţia suprafeţei de islaz ȋn alte categorii de folosinţă;
u) să folosească ȋn condiţii corespunzătoare toate dotările de pe păşune;
v) să ȋnregistreze efectivele de animale ȋn registrul agricol;
x) să păstreze ȋn bună stare şi să nu depoziteze gunoaie, resturi menajere sau alte materiale pe păşunea atribuită sau pe alte păşuni;
y) să urmărească ca nici o altă persoană să nu depoziteze gunoaie, resturi menajere sau alte materiale pe păşune;
z) să nu circule cu mijloace de transport, inclusiv cu atelaje care cauzează deterioararea pajiştilor;
w) să plătească 30% din prima de asigurare.

	4. Obligaţiile locatorului: 
	a) să pună la dispoziţia crescătorului de animale, suprafaţa de teren care face obiectul contractului; 
	b) să nu îl tulbure pe locatar în exerciţiul drepturilor rezultate contractul de închiriere; 
	c) să nu modifice în mod unilateral contractul de închiriere, în afară de cazurile prevăzute expres de lege; 
	d) să notifice locatarului apariţia oricăror împrejurări de natură să aducă atingere drepturilor locatarului;
	e) să constate şi să comunice locatarului orice atenţionare referitoare la nerespectarea clauzelor prezentului contract. 
	
	VI. Clauze contractuale referitoare la împărţirea responsabilităţilor de mediu între părţi 
	1. Locatarul răspunde de îndeplinirea tuturor obligațiilor de mediu cuprinse în prezentul contract.
	
	VII. Răspunderea contractuală 
	1. Nerespectarea de către părţile contractante a obligaţiilor prevăzute în prezentul contract de închiriere atrage răspunderea contractuală a părţii în culpă. 
	2. Pentru nerespectarea obligaţiilor prevăzute în prezentul contract părţile datorează penalităţi în limitele stabilite de legislaţia în vigoare. Dacă penalităţile nu acoperă paguba, se vor plăti daune.                                                                        
	3. Forţa majoră exonerează părţile de răspundere. 
	
	VIII. Litigii 
	1. Litigiile de orice fel ce vor decurge din exercitarea prezentului contract vor fi soluţionate pe cale amiabilă. În cazul în care acest lucru este imposibil, vor fi rezolvate prin instanţele de judecată de la sediul locatorului. 
	2. Pe toată durata închirierii, cele două părţi se vor supune legislaţiei în vigoare. 
	3. Prezentul contract constituie titlu executoriu, în condiţiile în care contractul respectă prevederile art. 1.798 din  Codul civil (Legea 287/2009). 
	
	IX. Încetarea contractului 
	Prezentul contract de închiriere încetează în următoarele situaţii: 
	a) în cazul imposibilităţii obiective a locatarului de a-l exploata prin neasigurarea încărcăturii minime de animale; 
	b) păşunatul altor animale decât cele înregistrate în RNE; 
	c) la expirarea duratei stabilite în contractul de închiriere; 
	d) în cazul în care interesul naţional sau local o impune, prin denunţarea unilaterală de către locator în baza documentelor oficiale, cu plata unei despăgubiri juste şi prealabile în sarcina acestuia, în caz de dezacord fiind competentă instanţa de judecată; 
	e) în cazul nerespectării obligaţiilor contractuale de către locatar, prin reziliere de către locator, cu plata unei despăgubiri în sarcina locatarului; 
	f) în cazul nerespectării obligaţiilor contractuale de către locator, prin reziliere de către locatar, cu plata unei despăgubiri în sarcina locatorului; 
	g) în cazul imposibilităţii obiective a locatarului de a-l exploata, prin renunţare, fără plata unei despăgubiri; 
	h) neplata la termenele stabilite prin contract a chiriei şi a penalităţilor datorate; 
	i) în cazul vânzării animalelor de către locatar; 
	j) în cazul schimbării destinaţiei terenului sau folosirii pajiştii în alte scopuri decât cel pentru care a fost închiriat terenul; 
	k) în cazul în care se constată faptul că pajiştea închiriată nu este folosită;
l) moştenitorii locatarului pot denunţa contractul ȋn termen de 60 de zile de la data la care au luat la cunoştinţă de moartea locatarului şi existenţei locaţiunii, potrivit art. 1820 alin (2) din Codul Civil.	
	 X. Forţa majoră 
	1. Nici una dintre părţile contractante nu răspunde de neexecutarea la termen sau/şi de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege. 
	2. Apariţia şi încetarea cazului de forţă majoră se vor comunica celeilalte părţi în termen de 5 zile, prin telefon, fax, urmat de o notificare scrisă, cu confirmarea constatării evenimentelor de acest gen de către autorităţile competente. În caz de forţă majoră, comunicată şi constatată în condiţiile de mai sus, exercitarea obligaţiilor părţilor se decalează cu perioada corespunzătoare acesteia, cu menţiunea că niciuna dintre părţi nu va pretinde penalităţi sau despăgubiri. 
	3. Dacă în termen de 5 zile de la producere evenimentul respectiv nu încetează, părţile au dreptul să îşi notifice încetarea de drept a prezentului contract fără ca vreuna dintre ele să pretindă daune-interese. 
	4. În cazul decesului locatarului, moştenitorii legali sau testamentari ai exploataţiei pot continua derularea contractului. 

	XI. Notificări 
	1. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzută/prevăzut în partea introductivă a prezentului contract. 
	2. În cazul în care notificarea se face pe cale poştală, ea va fi transmisă prin scrisoare recomandată cu confirmare de primire (A.R.) şi se consideră primită de destinatar la data menţionată de oficiul poştal. 
	3. Dacă notificarea se trimite prin fax sau prin poşta electronică (e-mail), ea se consideră primită în prima zi lucrătoare după cea în care a fost expediată. 
	4. Notificările verbale nu se iau în considerare de niciuna dintre părţi dacă nu sunt confirmate prin intermediul uneia dintre modalităţile prevăzute la alineatele precedente. 

	XII. Dispoziţii finale 
	1. Prezentul contract poate fi modificat şi adaptat cu legislaţia în vigoare pe parcursul executării sale, cu acordul părţilor. 
	2. Introducerea de clauze contractuale speciale, modificarea sau adaptarea prezentului contract se poate face numai prin act adiţional încheiat între părţile contractante. 
	3. Orice modificări legale ale prevederilor contractului de închiriere vor fi însuşite prin hotărâre a consiliului local.
	4. Prezentul contract constituie titlu executoriu pentru partea care va fi în neconcordanţă cu prevederile sale, în condiţiile în care contractul respectă prevederile art. 1.798 din Codul civil. 
	5. Prezentul contract împreună cu anexele sale, care fac parte integrantă din cuprinsul său, reprezintă voinţa părţilor. 
	6. Prezentul contract de ȋnchiriere se completează cu dispoziţiile ȋn materie ale Noului Cod Civil şi cu prevederile caietului de sarcini.
	7. Prezentul contract a fost încheiat într-un număr de 2 exemplare, astăzi, ..........................., la sediul Primariei Comuna VĂRBILĂU şi intră în vigoare începând cu data de ....................... (după caz).


LOCATOR,                                                 	          LOCATAR,
Comuna VĂRBILĂU
       		Primar,



„Am citit și sunt de acord fără rezerve cu termenii și condițiile contractuale și consimt că în cazul în care oferta noastră este stabilită ca fiind câștigătoare să semnăm contractul în conformitate cu prevederile din Documentația de atribuire”.    

